যুবওক্রীড়াবিষয়কমন্ত্রক
২০১৮-১৯ সালের রাষ্ট্রীয় সেবা যোজনার পুরস্কার প্রদান করেছেন
দেশের এবং মানুষের জন্য সেবা প্রদান আমাদের মূল্যবোধের ঐতিহ্য বহন করে চলেছে বলে শ্রী রাম নাথ কোবিন্দ উল্লেখ করেন
পুরস্কার প্রাপক সব যুবরা দেশের যুব সম্প্রদায়কে অনুপ্রেরণা যোগাবে বলে জানিয়েছেন কেন্দ্রীয় যুব ও ক্রীড়াবিষয়কমন্ত্রী শ্রী কিরেন রিজিজু
নতুন দিল্লী, ২৪শে সেপ্টেম্বর, ২০২০
ভারতের রাষ্ট্রপতি শ্রী রাম নাথ কোবিন্দ আজ নতুন দিল্লীতে রাষ্ট্রপতি ভবন থেকে ২০১৮-১৯ সালের রাষ্ট্রীয় সেবা যোজনার পুরস্কার প্রদান করেন। কেন্দ্রীয় ক্রীড়া ও যুব বিষয়ক মন্ত্রী শ্রী কিরেন রিজিজু নতুন দিল্লির বিজ্ঞান ভবন থেকে এই অনুষ্টানে যোগ দেন। রাষ্ট্রীয় সেবা যোজনা পুরস্কার তিনটি বিভাগে,মোট ৪২ জন পুরস্কার প্রাপকদের হাতে তুলে দেওয়া হয়। যুব বিষয়ক দপ্তরের সচিব শ্রীমতী উষা শর্মা সহ অন্যান্য প্রতিনিধিরা আজকের অনুষ্ঠানে যোগ দেন।
আজকের অনুষ্ঠানে রাষ্ট্রপতি শ্রী রাম নাথ কোবিন্দ বলেন দেশের এবং মানুষের জন্য সেবা প্রদান আমাদের মূল্যবোধের ঐতিহ্য বহন করে চলেছে। রাষ্ট্রপতি বলেন সেবা প্রদানের ঐতিহ্যের মূল যে কতটা গভীর তা বোঝা খুবই কঠিন।
মহাত্মা গান্ধীর উদাহরণ দিয়ে তিনি বলেন,সেবা প্রদান শুধুমাত্র মানুষের জন্য নয় পাশাপাশি প্রকৃতির প্রতিও সেবা প্রদর্শন প্রয়োজন। ১৯৬৯ সালে মহাত্মা গান্ধীর জন্ম শত বার্ষিকীতে এই এনএসএসের সূচনা হয় বলে জানিয়ে শ্রী কোবিন্দ বলেন,আজও এই যোজনা চলছে এবং এখনও এই যোজনা প্রাসঙ্গিকতা হারায়নি।এই অতিমারীকালে পুরস্কার প্রদান অনুষ্ঠান সংগঠিত করার জন্য রাষ্ট্রপতি,ক্রীড়া ও যুব বিষয়ক মন্ত্রকের উদ্যোগের প্রশংসা করেন।
এন এস এসের বিষয়ে রাষ্ট্রপতি বলেন, এই যোজনা দেশের যুব সমাজকে, সমাজ সেবায় উদ্বুদ্ধ করে। এই যোজনার মূলমন্ত্র হলো,"শুধু আমি নই,তুমিও"। এই পবিত্র যোজনার সঙ্গে দেশের নানান প্রান্তের শিক্ষা প্রতিষ্ঠানের ৪০ লক্ষ ছাত্রছাত্রী জড়িত রয়েছে, একই সঙ্গে এটি উৎসাহব্যাঞ্জক। এই যোজনা নিশ্চিত করে যে দেশের ভবিষ্যত নির্ভরযোগ্য যুবদের হাতে সুরক্ষিত রয়েছে বলে শ্রী কোবিন্দ জানান।
রাষ্ট্রপতি শ্রী কোবিন্দ,যুব স্বেচ্ছাসেবকদের কাজের প্রশংসা করে বলেন,কোভিড-19 অতিমারীকালে স্বেচ্ছাসেবকরা সামাজিক দূরত্ব বজায় রাখা এবং সঠিকভাবে মাস্ক ব্যবহারে প্রয়োজনীয়তা বিষয়ে সচেতনতা বাড়াতে বিশেষ ভূমিকা পালন করে। এই অতিমারীকালে কোয়ারেন্টাইনে বা পৃথকভাবে থাকা মানুষদের এবং রোগীদের কাছে,এই স্বেচ্ছাসেবকরাই খাদ্য সহ প্রয়োজনীয় সামগ্রী পৌঁছানোর দায়িত্ব পালন করেছে। এছাড়াও স্বেচ্ছাসেবকরা মুক্তমনে বন্যায় ক্ষতিগ্রস্থদের বা ভূমিকম্পে ক্ষতিগ্রস্থদের উদ্ধার এবং ত্রাণ পৌছে দেবার কাজ করে।
৪২ জন পুরস্কার প্রাপকদের মধ্যে ১৪ জন যুবতী থাকায় তিনি প্রশংসা করে বলেন, যুবতীদের এই ভূমিকা আমাদের সাহস জোগায়। সাবিত্রীবাঈ ফুলে, কস্তুরবা গান্ধী, মাদার টেরিজার মতন দেশ সেবার ঐতিহ্য আমাদের দেশের মহিলারা এখনও বহন করে চলেছে।
এই অনুষ্ঠানে কেন্দ্রীয় মন্ত্রী শ্রী কিরেন রিজিজু বলেন,রাষ্ট্রীয় সেবা যোজনা পুরস্কার বিতরণের মধ্যে দিয়ে আমরা এই কর্মসূচির সমন্বয়কারী , কর্মসূচির আধিকারিকদের এবং স্বেচ্ছাসেবকদের উৎসাহ প্রদান করেছি। সমাজসেবায় তাদের অনন্য ভূমিকার স্বীকৃতি দেওয়া হয়েছে। কোভিড-19 অতিমারীকালে রাষ্ট্রীয় সেবা যোজনার স্বেচ্ছাসেবকরা, অতিমারী প্রতিরোধে বিশেষ ভূমিকা পালন করে বলে তিনি উল্লেখ করেন।
শ্রী রিজিজু জানান, প্রধানমন্ত্রী বিশ্বাস করেন যুব স্বেচ্ছাসেবকদের সঠিক ভাবে প্রশিক্ষিত করে তোলা হলে,যেকোনো প্রাকৃতিক দুর্যোগ মোকাবিলায় তারা তাদের পূর্ণ শক্তি ব্যবহার করতে পারবে। প্রয়োজনে তাদের প্রযুক্তি ব্যবহারের দক্ষ করে তোলা হবে।
শ্রী রিজিজু বলেন,ভারত বিশ্বের মধ্যে একটি অন্যতম যুব রাষ্ট্র। আমাদের যুব স্বেচ্ছাসেবকরাই আমাদের দেশের ভবিষ্যত। তিনি বলেন, পুরস্কার প্রাপক সব যুবরা দেশের যুব সম্প্রদায়কে অনুপ্রেরণা যোগাবে। এই ঐতিহ্য চলতেই থাকবে এবং সামাজিক কাজে ভারতের নাম উজ্জ্বল হবে।
শ্রী রিজিজু, পুরস্কৃত এন এস এস স্বেচ্ছাসেবকদের,তাদের সেবামূলক কাজে উৎসাহিত করে তোলার জন্য তাদের পরিবারের সদস্যদের, কলেজ, বিশ্ববিদ্যালয়, রাজ্য সরকারগুলির সংশ্লিষ্ট আধিকারিকদের ধন্যবাদ জানান। তিনি বলেন, তাদের সাহায্য, অনুপ্রেরণা এবং নেতৃত্বই স্বেচ্ছাসেবকদের সেবা প্রদানে উৎসাহিত করে তুলেছে। আগামী দিনেও এই স্বেচ্ছাসেবকরা দেশ গঠনে সামাজিক দায়িত্ব পালন করে চলবে বলে তিনি আশা প্রকাশ করেন।
এর আগে, শ্রী রিজিজু আজ সকালে কয়েকজন পুরস্কার প্রাপকদের সঙ্গে কথা বলেন।
কেন্দ্রীয় ক্রীড়া ও যুব বিষয়ক মন্ত্রকের,যুব বিষয়ক দপ্তরের পক্ষ থেকে প্রতি বছর রাষ্ট্রীয় সেবা যোজনা পুরস্কার প্রদানের আয়োজন করে।দেশজুড়ে এনএসএসের বর্তমানে ৪০ লক্ষ স্বেচ্ছাসেবক রয়েছে।
২০১৮-১৯ সালে মোট তিনটি বিভাগে রাষ্ট্রীয় সেবা যোজনার পুরস্কার প্রদান করা হয়।
উল্লেখ করা যেতে পারে ১৯৬৯ সালে এই যোজনার সূচনা হয়। এই যোজনার প্রাথমিক লক্ষ্য হলো সমাজসেবার মাধ্যমে ছাত্রযুবদের ব্যক্তিত্ব ও চরিত্র গঠন করা। মহাত্মা গান্ধীর মতাদর্শে অনুপ্রাণিত করে তুলতেই এন এস এস গঠন করা হয়। রাষ্ট্রীয় সেবা যোজনার মূল মন্ত্র হল,"শুধু আমি নই,তুমিও"।
সাক্ষরতা এবং শিক্ষা, স্বাস্থ্য, পরিবার কল্যাণ এবং পুষ্টি, পরিবেশ সংরক্ষণ, সমাজসেবামূলক কর্মসূচি, মহিলাদের ক্ষমতায়ন, অর্থনৈতিক উন্নয়ন কর্মসূচি, দুর্যোগকালে ত্রাণ ও উদ্ধারকাজ ইত্যাদি বিষয়গুলিকে সামনে রেখে রাষ্ট্রীয় সেবা যোজনার স্বেচ্ছাসেবকরা সামাজিক কাজে সামিল হয়ে থাকে।
(CG/PPM